
Al treilea modernism avangardist (II) 


De la aleatorism la continutul ,cutiei negre" 


Oleg Garaz 


(continuare din Revista MUZICA nr. 2 / 2023) 

Sistemele de organizare sonora: ,combustibilul" evolutiei 
conceptuale. Miza pe scriitura de tip masd sonorá si pe constituenta 
timbrală ca factori generatori de formă si proces se înscrie drept o 
următoare achiziţie majoră a gândirii muzicale europene. Genealogia 
acestei stări de fapt poate fi urmărită observând modelele istorice ale 
organizării structurale de profunzime sub-formală: (1) modală-monodică 
şi (eterofonic)-contrapuncticá (Ev Mediu şi Renastere), (2) tonal- 
funcţională în egală măsură contrapunctică şi omofonă (Baroc), 
continuând cu hegemonia omofoniei în perioadele Clasicismului vienez şi 
a Romantismului, și până la urmă adoptând ipostaza (3) atonală şi din nou 
contrapunctică (dodecafonic-serială, Noua şcoală vieneză). În cel mai larg 
sens al ei, atonalitatea devine sistemul de organizare sonoră dominant pe 
durata celei de a treia modernitáti muzicale a secolului XX cuprinsă între 
limitele ei geografice deja euro-americane. 

O observaţie importantă este că negocierea fiecărui nou salt 
evolutiv a fost înfăptuită prin intermediul sistemelor de organizare 
sonoră. Și asta într-o opoziţie cu starea de lucruri din câmpul gândirii 
asupra formei, parametru de ordin secund, care prin organizarea lui urma 
fidel mutatiile din planul scriitural. Spre exemplu, relevantă în acest sens 
este starea de lucruri din cadrul Clasicismului vienez și a Romantismului. 
În planul compoziţiei formei nu este de găsit nicio componentă de ordin 
implicit muzical: ideea de schemă compozitionald, structură şi, respectiv, 
procesualitate, toate trei pot fi identificate ca fiind determinante de 
substanţă explicit logică, și prin extensie, teatral-filologica. 

Fie este vorba despre (1) trinitatea silogistică de substanţă 
filosofică teză-antiteză-sinteză (concepţia clasică Allegro de sonată cu o 
aplicabilitate cvasi-universala în planul genurilor), fie despre (2) 
dramaturgia de substanţă teatrală (,personale" — temele, trama 
„conflictuală” — planul armonic-tonal, „subiectul” narat — amorsarea, 
evoluţia si consecinţele „conflictului”, după aceeași teză-antiteză- 

sintezá), fie despre (3) continutul standardizat al pártilor intregului ciclu 
de sonata (p. | — homo agens, p. Il — homo sapiens, p. Ill — homo ludens si 
p. IV — homo communius)!, fie despre acceptia de psihodramá 
(antagonismul masculin-feminin — tema principala versus blocul tematic 
secund), toate patru cazurile tin de organizarea discursiva de tip 
narativist. Ori anume logica narativă determina nevoia unui foarte strict 
control atat asupra structurii si procesului, cat si asupra intregii compozitii 
ca ciclu asamblat din micro- si macro-articulatii discrete. 

Evolutia in planul schemelor compozitionale se prezinta astfel 
drept indiciu al mutatiilor din planul sistemelor de organizare sonorá — o 
imensá fluctuatie istoricá arcuitá pornind de la modalismul originar al 
schemelor compoziționale lungi (rondo-variationale, Ev Mediu- 
Renastere, inclusa aici fiind si forma ciclicá de ordin superior a misei), 
intensificate la maxim si deznudate in logica lor structurala a Clasicismului 
vienez (recursul la invariantul tripodic), urmate de o disolutie gradatá tot 
mai pronuntatá a articulatiilor (Romantismul tárziu si Postromantismul) 
şi „topirea” structurilor discrete în şuvoiul procesual atonal al 
dodecafonismului serial (principiul ciclic al suitei si schema 
compozitionala neo-rondo-variationald)?. 

Cu alte cuvinte, cele trei modernisme ale ultimei modernitati 
muzicale sunt într-un mod tot mai insistent orientate în direcţia disolutiei 
ideii de articulație discretă si a suspendării tot mai evidente a controlului 
procesual. Ceea ce situează în prim plan nivelul ierarhic sub-formal care 
sunt sistemele de organizare sonoră. 

Deja la nivelul avangardelor postbelice, ca tehnică și stil de ieșire 
din varianta dodecafonic-serială a atonalismului, serialismul integral 
inevitabil cedează în favoarea masei sonore (cu variantele electronică, 
stocastică și micro-polifonică) focalizate explicit pe căutarea posibilităţilor 
de disolutie a oricărui tip de organizare compozitionala ca succesiune de 
articulaţii discrete. Întreaga lucrare devenea astfel o singură unitate 


1 Mark Aranovsky, Cum@onuyeckue uckanua: npo6nema wanpa cumponuu 8 
coeeuckoü Mys3eike 1960-1975 2o0oe. Mccneóoeameneckue ouepku [Cáturi 
simfonice: problema genului simfonie in muzica sovieticá a anilor 1960-1975. 
Cercetari analitice], Leningrad: Sovetski Kompozitor, 1979, p. 27. 

? Marcia J. Citron, Gender and the Musical Canon, Urbana and Chicago: Illinois 
University Press, 2000. 

3 Drept referintá istorica aici serveste principiul rondo-ului variational in creatia 
lui J. S. Bach, asa cum acesta este tratat în V. Protopopov, /lpunuunbi 
My3bIKAAbHOŬ dopMel M. C. Baxa [Principiile formei muzicale ale lui J. S. Bach], 
Moskva: Muzka, 1981. In paralel cu functionarea principiului rondo-variational 
(formele extensive lungi), muzicologul analizeazá in amánunt emergenta si 
funcționarea principiului da capo (invariantul tripodic, intensiv scurt) în lucrările 
instrumentale si vocale bachiene. 

procesualá integră. Calea spre muzica nouă adoptase o direcţie complet 
diferită de viitorul serialist al lui Anton Webern. 


Modelul avangardist al radicalismului experimental. Un alt tip de 
reacţie explicit anti-serialistă, unică în insolitul ei, este suspendarea 
controlului procesual și, progresiv, a oricărui tip de control (controlul 
compozitorului, al interpretilor sau al materialului). Această căutare își 
găsește forma pură în concepţia aleatorică, într-o sinonimie graduală cu 
indeterminarea. Dacă până la urmă este vorba despre o acțiune 
concertată de reacţie anti-serială (masă sonoră + aleatorism), respingerea 
asumată a ideii de control în calitate de metodă și tehnică exclusivă o 
adoptă doar aleatorismul!. Declaraţie conceptuală, manifest, tehnică de 
lucru, ideologie, estetică și până la urmă filosofie. Acestea ar fi acceptiile 
aleatorismului în gândirea compozitorului american, elev al lui Henry 
Cowell (1933) și Arnold Schânberg (1933-35), care a fost John Cage. 


» Suspendarea absolută ca referință conceptuală absolută. Ca 
referință extremă (moment zero) a ideii de suspendare a controlului 
poate servi celebra „compoziţie” (în realitate, performance) a acestuia — 
4°33” în trei parti? (1952, pentru orice instrument? sau componenţă)“ —, 


1 Alea este numele jocului cu zarurile numit tabula (table) în culturile antice ale 
Greciei și Romei. Acţiune fundată mai degrabă pe noroc (jocul șanselor) decât 
pe îndemânare, pricepere și iscusinta. 

2 În 1962 vede lumina zilei 433" nr. 2 cu titlul 0'00'. O informare detaliată 
asupra vieţii și creației în: James Pritchett, The Music of John Cage, Cambridge 
and New York: Cambridge University Press, 1993. 

3 O formă de intedeterminare poate fi observată încă în Arta fugii de Bach. Este 
vorba atât despre absența indicatiilor privind componenţa, cat și specificarea 
instrumentelor angajate în interpretarea lucrării. 

4 Ori, într-o opoziţie adecvată cu liniștea s-ar situa nu atât sunetul muzical (chiar 
și într-un veșmânt conceptual serial), cât mai degrabă zgomotul (conceptul 
noise-ului). Și atunci la cealaltă extremă s-ar situa mai târziu, proiectul Merzbow 
(în germ. Merzbau sau în jap. Merutsubau, inițiat în 1979) al japonezului Masami 
Akita prin genul harsh si electronic noise, situat între „bruitism” extrem 
(Amalgamelody și Requiem, albumul Merzbeat) și zgomot alb (albumele Pulse 
Demon, Dharma, Peace For Animals și Mercurated sau piesa Woodpecker No. 1). 
Aceste performance-uri acustice ca opoziţie la liniștea lui Cage, percepută mai 
degrabă (totuși) ca mutenie, își găsesc referinţa potrivită în esenţa sonorului 
însuși, în fundamentele lui pre-muzicale, „dezordonate”, „haotice”, ca o 
expresie a hybris-ului primordial. Ca durată absolută a sonoritátii (cea mai 
durabilă compoziţie interpretabilă vreodată) ar fi As Long As Possible (1987, 
piesă pentru orgă) de John Cage. 

in calitatea ei de marcaj al limitei conceptuale de la care poate porni 
numărătoarea taxonomică. Un prim sens poate fi descifrat ca legătură 
indisolubila intre proces si sonoritate. Si asta deoarece cautarea unei 
solutii ,absolute" pentru suspendarea controlului in egalá másurá 
structural si procesual își poate găsi soluția doar în anularea completa a 
sonoritatii insasi. In opozitie, ca o reproiectare in fapt, un al doilea strat 
semantic ar fi ca sonoritatea nu poate fi decât dinamică, adică procesuală. 
Si pana la urma, hiperbolizarea cezurii, a pauzei si, mai general, a 
importanţei pe care o au „spaţiile albe" între sunete trimite la însăși ideea 
imensitatii volumelor interatomice hiper-rarefiate si a iluziei care este 
însăși lumea materială: sunetele „planează” în vidul interstitial mut, 
singurul habitat propriu al sonoritátii. 


» Sensurile autoabandonului aleatoric. Simplitatea sugestiva a 
sintagmei suspendarea controlului este, însă, doar una aparentă, 
deoarece chiar și pornind de la gradul zero al liniștii absolute (ca un 
autentic spaţiu de libertate dat imaginaţiei publicului), taxonomia 
tipologiilor de înfăptuire a acestei suspensii este diferentiabila în mai 
multe forme de cedare graduală a controlului. În esenţă, termenul cedare 
este sinonim cu negocierea gradelor de delegare, și nu atât (și doar) a 
controlului structural și procesual al lucrării, cât a controlului auctorial 
asupra propriei intuitii și, respectiv, asupra textului. Evident, nu mai poate 
fi vorba despre niciun fel de organizare sonoră, structură, formă, proces, 
și în orice caz, despre niciun fel de determinare ca voință de text si 
structură. Ci, poate, doar o insuprimabilă curiozitate fata de ce se află 
dincolo de toate aceste „cârje” ale unei gândiri încastrate în mai multe 
prejudecăți consensuale. 

Accentul de prioritate cade pe ideea și ideologia morții autorului 
ca generator conceptual exclusiv, atât timp cât determinanta - textul 
muzical devine consecinţa unei singure șanse (posibilitate potenţială) 
dintre mai multe altele, iar compozitorul adoptă simpla ipostază a unui 
operator probabilistic. 

Esentializand, textul muzical realizat în act rezultă din 
concomitenta a două proceduri posibile de delegare sau înstrăinare a 
operatorului intuitiv originar, ambele fiind forme de mediere. 


Observaţie 1. Prima formă (pură) — ca metodă componistică — 
este medierea prin șansă (zaruri, ruletă rusească, cap sau pajură, l- 
Ching, cu focalizare pe impredictibilitatea componentelor structurale și 
procesuale), atunci când compozitorul deleagă atribuţiile propriei 
intuitii unei proceduri de substanţă probabilistică (duală sau multiplă, 
desfășurabilă în șiruri practic infinite). 

A doua formá (purá) — ca act — se rezumá la delegarea functiei 
intuitive auctoriale cátre interpretii propriu-zisi tn calitatea lor de 
generatori intuitivi, funcţiile de mediere îndeplinindu-le notatia si 
indicatiile compozitorului (cu diverse grade de detaliere). Este vorba 
despre o delegare negociabilă. 

In mod normal, este vorba despre o forma „mixtă” — îmbinarea 
primelor douá ca metoda realá de compozitie prin recursul la ideea si 
tehnica aleatorică. 


» Cele sase várste ale aleatorismului. Personalitatea lui John Cage 
(1912-1992) este determinantă în înțelegerea gândirii muzicale de tip 
aleatoric?. lar aici, evident, este vorba despre un conflict semantic, 
deoarece pentru a produce indeterminare structurală și procesuală, 
compozitorul și-a formulat concepţia în termeni foarte determinanti. Pe 
lângă importanţa figurii compozitorului, inițierea aleatorismului doctrinar 
îi revine unei lucrări importante precum Music of Changes (1951), imediat 
urmată de 4'33 7 (1952). 

Etapizată în cei mai riguroși termeni muzicologici, perioada 
dedicată aleatorismului durează doar opt ani (1951-59) și este a treia în 
periodizarea creaţiei compozitorului. O preced două perioade — prima, 
învățarea meșteșugului (Sonata for clarinet, 1933-36), și a doua, cu o 
preocupare susținută pentru pianul preparat (Bachanale — 1938, Totem 
Ancestor — 1942, A Book of Music — 1944, Misterious Adventure — 1945, 
Music for Marcel Duchamp — 1947, Works of Calder — 1950 și Concerto for 
prepared piano — 1950-51). 

Îi succed alte trei perioade: a patra — dedicată practicii de tip 
happening și performance (1959-1968), a cincea — revenirea la compoziţia 
tradițională (1969-86) și ultima, a șasea, perioada târzie — preocuparea 
pentru compoziţii cu titluri numerale (1987-1992). 

Ori nu este de imaginat o departajare cronografică riguroasă atât 
timp cât acești opt ani ai perioadei aleatorice se impun ca nucleu 
conceptual al întregii creaţii, absorbind etapele anterioare — seria de 
peisaje ficționale /maginary Landscape No. 1 (1939), Imaginary 


1 Ca idee, aleatorismul apare înainte de activitatea lui John Cage. Spre exemplu, 
este de remarcat întrebarea pe care Cage i-o pune lui Marcel Duchamp: „How is 
that vou used chance operations when | just being born?", Lotringer, Sylvere. 
1998. ,Duchamp Werden". In: Crossings: Kunst zum Hóren und Sehen: 
Kunsthalle Wien, 29.5.-13. 9.1998 [catalogul expozitieil, editat de Cathrin 
Pichler, 55-61. Ostfildern bei Stuttgart: Cantz. Preluat de la adresa de Internet: 
https://en.wikipedia.org/wiki/Aleatoric_music#CITEREFLotringer1998. 
2 Urmează însă si alte lucrări în aceeași acceptie conceptuală: 34'46.776" For a 
Pianist (1954), 31:57.9864" For a Pianist (1954), 45° For a Speaker (1954), 
261.1499" For a String Player (1954-55), si 2710.554" For a Percussionist 
(1956). 

Landscape No. 2 (1942) si Imaginary Landscape No. 3 (1942) sau Sonatas 
(16) and Interludes (4) for Prepared Piano din a doua perioada, care 
continua cu Imaginary Landscape No. 4 (1951) si Imaginary Landscape 
No. 5 (1952) ale perioadei propriu-zis aleatorice. Energia conceptuala 
acumulatá este orientata inspre mijloace precum improbabilitatea, sansa 
si indeterminarea, înspre seria de variatiuni pentru componente 
nedeterminate — Variations | (1958, perioada aleatoricá), urmând 
Variations II (1961), Variations III (1962), Variations IV (1963), Variations 
V (happening, 1965), Variations VI (1966), Variations VII (happening, 
1966) si pana la urmá Variations VIII (1967), deja din a patra perioada. 

În a cincea perioadă sunt de observat, printre multe altele, seria 
de improvizații (Child of Tree/Improvisation | — 1975, Inlets/Improvisation 
II — 1977, Improvisation III — 1980, si Improvisation IV/Fielding Sixes — 
1982) si, spre exemplu, Etudes Australes (1974-75) si Etudes Boreales 
(1978), dar si un Roaratorio, an Irish circus on Finnegans Wake (1979). 

lar ultima perioadă, a șasea, începe cu, nici mai mult, nici mai 
putin, decat cu Music for (în șaptesprezece parti fără partitură, 
1984-87), continuă cu seria Europeras 1 & 2, Europeras 3 & 4 [toate în 
1987), urmând Europeras 5 (1991) și în final declanșează o adevărată 
„cascadă” de piese cu titluri numerale, fără nicio legătură aparentă între 
ele, de succesiune, componente și conţinut: Two (1987), One (1987), Five 
(1988), Seven (1988), Twenty-Three (1988), Four (1989), One? (1989), 
Three (1989), Two? (1989), One? = 4'33''(0'00'') + cheia Sol vioară (1989), 
One" > si 7 (toate din 1990). Până la sfârșitul existenţei fizice (1992), John 
Cage a continuat, deja exclusiv, cu titluri numerale, ultimile două lucrări 
fiind Onet! si One ? (1992). 

Și chiar dacă termenul alea! este introdus în circuitul muzicologic 
prin conferințele susținute la Darmstădter Ferienkurse (începutul anilor 
1950) de către Werner Meyer-Eppler (1913-1960), fiind propagat de 
Pierre Boulez, singurul care a urmat până la capăt calea șansei a fost John 
Cage?. În comparaţie cu fidelitatea și coerenţa conceptuală si până la 


1Termenul are și forma lexica latină pentru operator, care este aleator (jucătorul 
de zaruri). 

2 Werner Meyer-Eppler este cunoscut ca acustician si fizician de origine 
germana. Impreuna cu inginerul si compozitorul Robert Beyer si muzicologul si 
compozitorul Herbert Eimert, WME participa la organizarea studioului de 
muzica electronica de la Kóln (Cologne) pe lângă Nordwestdeutscher Rundfunk 
(NWDR). Și încă în 1949, el propune metoda compoziţiei prin mijloace pur 
electronice in Elektronische Klangerzeugung: Elektronische Musik und 
synthetische Sprache, Bonn: Ferdinand Dummlers, 1949. 

3 Este cunoscut faptul corespondentei intre Boulez si Cage, precum si disputele 
aprinse pe care cei doi le-au întreținut la începutul anilor 1950 în ceea ce 
privește căile muzicii noi. De asemenea, spre sfârșitul anilor 1950, John Cage 

urma doctrinará a acestuia din urma nu s-a putut compara niciun 
compozitor euro-american. Pentru tot restul lumii componistice, 
aleatorismul a rămas un simptom, o manieră si o tehnică specifica de 
încercat, de învăţat, de practicat și până la urmă de încadrat în arsenalul 
componistic. O asemenea fidelitate doctrinară ar fi de observat în 
preocuparea pentru neo-modalism la Bartók și Messiaen sau în cazul 
concepției neo-tonale la Șostakovici si Britten, la care ar adera si 
fidelitatea electronică-serială a lui Milton Babbitt, fără a mai aminti de 
inventatorul atonalismului dodecafonic-serial care a fost Arnold 
Schónberg. 


» Influente, inrduriri, împărtășire si iradiere. A treia perioadă 
aleatoricá (1951-59) a biografiei lui John Cage a ,iradiat" nu doar intreaga 
lui creație, ci s-a extins, simptomatic si invaziv, înrâurind orientările ,,co- 
abitante” din spaţiile culturale de ambele parti ale Atlanticului. Devenind 
o a treia tradiție referentialá a celui de al treilea modernism, împreună cu 
serialismul integral și masa sonoră (în aspectele ei stocastic și micro- 
polifonic), scriitura de tip aleatoric intră în stări de agregare întâi de toate 
cu scriitura de tip masă sonoră. 

Interferenţa o admite însuși șirul terminologic întâmplare (termen 
generic, cu sensul întâmplător) - șansă (alea, procedură, delegare 
decizională către procedura de selecţie) - indeterminare (termen generic, 
delegarea controlului procedural, structural și procesual către interpret 
sau sursă sonoră ca generatoare de text sonor, cu notație diferită de cea 
propriu-zis muzicală)?, cuvinte care nu au valoare sinonimală decât într-o 
măsură foarte aproximativă. Prin raportare la sensul negativ pe care îl are 
cuvântul determinare, toţi trei termenii se referă la procedura specifică 
prin care compozitorul deleagă momentul decizional către alti factori 
(text, interpreţi). De unde poate fi dedusă câte o procedură pentru fiecare 
termen: 

(1) recursul la decizii tehnice cu diverse grade de indeterminare 
(impredictibilitate a conţinutului) pentru a produce o partitură cu notație 


susține două conferinţe. Prima, în 1958, la Darmstadt, este intitulată 
Indeterminacy, iar a doua la Bruxelles, poartă titlul New Aspect of Form in 
Instrumental and Electronic Music. 
1 A se vedea mișcarea Fluxus. 
2 Dintre toţi trei termenii, doar șansa (alea) prezintă cel mai înalt grad de 
determinare. li urmează întâmplarea (căreia îi și este atașată titulatura 
aleatoric), termen care presupune, totuși, un grad (desi mult mai redus) de 
determinare. Doar indeterminarea se impune ca o evidentă și asumată 
suspendare a controlului. 

fixă (aleatorism)?. Cu alte cuvinte, ar fi vorba, după cum a afirmat chiar 
Werner Meyer-Eppler, despre: „a process is said to be aleatoric ... if its 
course is determined in general but depends on chance in detail”? 
(aleatorism controlat): 


Observaţie 2. Ca exemplu servește compoziţia Music of 
Changes, 1951 de John Cage, intensitatile, duratele, notele și grupurile 
de note împreună cu cronometrajul, sunt stabilite prin recursul la 
metoda / Ching, pe când forma întregii lucrări este una fixă, sau, spre 
exemplu, Night Music I (1963) de George Crumb (1929-2022), în totală 
conformitate cu definitia lui Meyer-Eppler. 


(2) o formá de indepártare de primul principiu este producerea de 
forme fluctuante sau polivalente (delegare deja semi-controlatá cátre 
interpreti), atunci când compozitorul predeterminá continuturile si 
structura (,cutiile" sau „modulele”), însă deciziile privind consecutia, 
frecventa si chiar interferenta articulatiilor, este delegatá interpretilor. Ín 
aceastá situatie ar putea fi vorba despre boxed notation? (fie fragment, 
fie text „încapsulat”), în care compozitorul predetermina cantitatea, 
extensia temporală, numărul de repetări și conţinutul „cutiilor”, însă doar 
interpreţii decid la modul spontan care și câte „cutii” și în ce ordine vor fi 
implicate în procesul execuției (indeterminare structurală-procesuală), ca 
aluzie la sculpturile mobile ale lui Alexander Calder. 


Observaţie 3. Ca exemple pot servi trei lucrări ale compozitorilor 
Earle Brown (1926-2002), Karlheinz Stockhausen (1928-2007) și Morton 
Feldman’ (1926-1987), și anume Twenty-Five Pages (1953), urmând 


! în realitate, este dificil de diferențiat forme pure pentru fiecare dintre cele trei 
tipuri de abordare, care servesc mai degrabă în calitatea lor de repere cu funcţii 
atributive pentru identificarea parametrului prioritar. Mai degrabă este vorba 
despre identificarea (constatativă) a fiecărui tip de procedură și asta cu scopul 
de înţelegere adecvată a tipului de interacțiune (agregare). 

2 Meyer-Eppler, Werner, Statistische und psychologische Klangprobleme, în: Die 
Reihe 1 (Elektronische Musik), 1955, p. 22-28. Ar trebui precizat cá este vorba 
nu atât despre șansă, cat despre modelarea impredictibilitátii, însă în contextul 
determinat al sonoritátii notate. 

3 Despre problemele notatiei in muzica modern-contemporaná (muzica noua), 
in: Earle Brown, The Notation and Performance of New Music, The Musical 
Quaterly, Vol. 72, No. 2 (1986), p. 180-201, Oxford: Oxford University Press, 
1986, sau, deopotrivă: Jan A Katuzny, Krzysztof Penderecki and his contribution 
to modern musical notation, in: The Polish Review, Vol. 8, No. 3 (Summer, 1963), 
p. 86-95, Chicago: University of Illinois Press. 

^ Despre aportul lui Morton Feldman la muzica aleatoricá în prima jumătate a 
anilor 1950, a se vedea: Alistair Noble, Composing Ambiguity: The Early Music of 
Morton Feldman, Routledge, 2013. 

Klavierstück XI (1956, formă variabilă, Klavierstück V-X), Mixtur (1964) 
si Intermission 6 (1953). Recurgând la sintagma limited aleatoric 
notation sau, in alti termeni, aleatorism (semi)controlat, drept exemplu 
servesc Mosaic Quartet nr. 3 (1934) de Henry Cowell sau Lousadzak de 
Alan Hovhaness (1944) ca si lucrári ale lui Witold Lutostawski precum 
Jeux vénitiens (1960), Concertul pentru violoncel si orchestrá (1969-70) 
si Simfonia nr. 3 (1973-83). 


(3) delegarea necontrolatá a actului componistic cátre interpreti 
(și chiar dincolo de aceștia) prin notație sumară sau chiar indeterminatá - 
scheme, imagini sau text notional, grafism, recurgere la dispozitive cu 
producere independentă de conținut sonor (indeterminarea, aleatorism 
necontrolat). 


Observaţie 4. O formă dusă la extrema radicalismului 
conceptual o prezintă Imaginary Landscape No. 4, pentru douăsprezece 
radiouri, a lui John Cage, unde relația compozitor-interpret-text este 
una complexă în virtutea faptului cá (1) autorul formulează cu precizie 
doar setul de acțiuni pentru interpreţi, (2) aceștia din urmă operează 
fără abatere conform indicatiilor (controlul frecvenţelor și volumului), 
însă (3) nu există niciun control asupra „textului” care constă din 
fragmentele de emisiuni transmise de diverse posturi de radio. De 
asemenea, ca exemple de grafism ar putea fi amintite și December 1952 
(1952), Folio and 4 Systems (1952-1954, cu durată și componenţă 
nedeterminată) și Avalaible Forms | (1961) de Earle Brown si Zyklus 
(1959) de Karlheinz Stockhausen, pentru ca o formá extremá de grafism 
să servească compoziţiile Octet '61 (1961) si Treatise (1963-1967) de 
Cornelius Cardew (1936-1981). De aceastá datá, analogia plasticá- 
vizualá ar putea fi tablourile lui Jackson Pollock. 


Toate trei posibilitátile? comportá reale deschideri (diversificabile 
gradual) înspre efectul de masă sonoră?, drept exemple relevante servind 


1 Toate trei tipologiile tehnice ale gândirii de tip aleatoric — controlată, semi- 
controlată și necontrolată — pot fi considerate drept mimetice (mimând 
accidentalismul sonoritatii prin notație fixă sau prin calculul statistic al sansei) 
sau autentice (excluzând oricare tip de mimetism). In același timp, trei forme 
conceptuale ale aleatorismului pot fi alăturate celor trei concepte cultivate de 
compozitorii Noii școli vieneze - atonalism, dodecafonie, serialism. In ambele 
cazuri, termenii tehnici pot servi și drept termeni ,periodizanti" ai evoluţiei în 
plan istoric drept „tehnică” (stil) de intrare, „tehnică” de menţinere și „tehnică” 
de ieșire. De la aleatorism controlat (input) înspre indeterminare (output) și, 
respectiv, de la atonalism (input) înspre serialism pointillist (output). 

2 Spre exemplu, compoziţia Fifty-eight (John Cage, 1992, punctul 3) are în mod 
cert aparența de masă sonoră, într-o aproximativă sinonimie cu Pithoprakta 
(lannis Xenakis, 1955-56, atacuri, masă sonoră, grafism, tehnica de glissandi și 
pizzicatti, punctul 1+3). S-ar putea prezuma că termenii aleatorism și masă 

lucrári precum Tren Ofiarom Hiroszimy (1961) si Anaklasis (1960) de 
Krzysztof Penderecki, Volumina (1966) de Gyórgy Ligeti, sau Epya (in 
nouăsprezece secțiuni) si Polytope de Montréal (1967, pentru patru 
orchestre!, instalatie multimedia care include sunet, luminá si 
arhitecturá) de lannis Xenakis. Fara a forta lucrurile, compozitia 
minimalistá /n C (1964) de Terry Riley (1935), cumuleazá o serie intreagá 
de insusiri parca imprumutate de la tehnica aleatorica: componenta 
indeterminată, instrumente nedeterminate, precum și număr 
indeterminat de repetări a „modulelor” motivice-frazice. La această 
comunitate ar putea adera și Alfred Schnittke (1934-1998) cu Simfonia nr. 
1 (1968-1974), și coborând prin genealogia ideii de indeterminare, până 
la Mosaic Quartet (Cvartetul nr. 3, 1934) de Henry Cowell (1897-1965) și 
la însuși Charles Ives (1874-1954), pentru care aleatorismul a fost doar 
una dintre mai multe invenţii muzicale?. 


Inflaţia conceptuală ca o chintesentá a mentalitatii avangardiste. 
În planul istoric al perioadelor (etapelor) stilistice, iniţierea unor concepții 
de reacţie (de obicei într-o multiplicitate sincronă, individuale sau de 
grup) marchează instaurarea situaţiei de centrifugare a unui context 
cultural (istoric/stilistic) dat. Cu alte cuvinte, „fuga de centru” ca invariant 


sonoră interacționează organic într-un mod biunivoc, reprezentând „efecte 
colaterale” implicite fiecăreia dintre cele două concepţii. Deloc sinonimale într- 
un mod direct, aleatorismul poate genera efecte de masă sonoră, pe când 
aceasta din urmă afișează (aparent sau implicit) efecte aleatorice. 

1 Componente multi-orchestrale sunt prezente în A Symphony of Three 
Orchestras (1976) de Elliott Carter (1908-2012), precum și Gruppen (pentru trei 
orchestre, 1955-57) de Karlheinz Stockhausen. 

2 De cealaltă parte a Oceanului Atlantic, americanul Charles Ives (într-o evidentă 
sincronie cu pre-postmodernistul Gustav Mahler) concentrează parcă întregul 
conţinut al celor trei modernisme: „...Ives produced, within an incredibly brief 
period of not more than 12 years (1902-1914), hundreds of compositions that 
not only stand alone as the sole musical parallels to our nineteenth-century 
literary masterpieces, but which also anticipate almost every technique and 
development of twentieth-century musical practice — neo-classicism, 12-tone 
writing, serialism, tone clusters, quartal harmonics, static pitch structure, 
„noise”, counterpoints of sound masses, provisional and open-ended 
composition, collage, quotation, stylistic juxtapositions, foreground background 
contrasts, aleatory methods, choice of ,special" ensembles, non-synchronizing 
groups, spatial music, and the use of polyrhythms, polyharmonies, and 
polytonalities", Jonathan Cott, Charles Ives, Musical Inventor, in: The New York 
Times, octombrie 1974, p. 21. Textul este preluat de pe Internet de la adresa: 
https://www.nytimes.com/1974/10/20/archives/charles-ives-musical- 
inventor-musicthe-music-of-ives-goes-both.html 

atitudinal indică emergenta unei stări de dispersiet. Hegemonia 
doctrinará a ultra-serialismului institutionalizat a declansat reactia de 
multiplicare prin replici conceptuale antagoniste, ,clonatá" fiind (ca 
tentativá reusitá/Cage sau ignoratá/Xenakis-Ligeti) páná si pretentia unei 
relative singularitáti^. Din punct de vedere conceptual, perioada celui de 
al treilea modernism muzical a evoluat implacabil înspre o 
pluricentricitate expansivă. 

În același timp, chiar în pofida concepţiilor componistice 
declarativ eterogene, audierea lucrărilor seriale,  stocastice, 
micropolifonice si chiar aleatorice, în unele cazuri tradeaza o inexplicabila 
,inrudire" și chiar „îngemănare”, însă nu atât între aceste patru tehnici 
(care afisau o evidentă alteritate conceptuală), cât, mai ales între 
sonoritatea lucrărilor în care au fost folosite. 


Observaţie 5. Chiar luând în consideraţie transformările stilistice 
(tehnice-estetice) pe care le suportă gândirea unor compozitori precum 
„gemenii” Barocului (Bach si Handel), dar si cei trei „cavaleri” ai 
Clasicismului vienez (Haydn, Mozart si Beethoven) sau compozitorii 


1 Considerând fenomenul dispersiei drept un fenomen cultural tipic modernist, 
cel puţin ultimele două decenii ale secolului al XIX-lea romantic european 
(imediat după moartea lui Wagner, în 1883) ar putea fi considerate drept 
perioadă proto-modernistă. Este vorba despre dispersia Romantismului muzical 
inițiată pe mai multe planuri de conținuturile tehnice ale creaţiei lui Richard 
Wagner. Pomenită de Ernst Kurth în celebra lui monografie (al doilea volum din 
trilogia canonului european — Bach, Wagner, Bruckner), criza armoniei 
romantice în opera Tristan a determinat o serie de reacții conceptuale (de 
discontinuitate): verismul italian (mai degrabă ca reacţie anti-verdiană), ceva 
mai târziu venind expresionismul german (continuitate ca reacţie ultra- 
romantică) și nu în ultimul rând naturalismul (discontinuitate) și, ulterior, 
impresionismul/simbolismul (discontinuitate), ambele franceze. Mai mult, după 
o primă perioadă postromantică marcată prin lucrări ca poemul simfonic Pelleas 
und Melisande și sextetul Verklărte Nacht, Arnold Schânberg formulează ideea 
acentricitátii tonale ca reacţie (de continuitate) fata de creaţia wagneriană. La 
un nivel superior al spiralei istorice, al treilea modernism muzical reia această 
situație, însă deja într-un context pan-atlantic (intercontinental). 
2 Reluând modelul de propagare „virală” a ultra-serialismului, tehnica aleatorică 
s-a prezentat drept una foarte seducătoare pentru mai mulţi compozitori (în 
frunte cu fondatorul John Cage), care au fost Karlheinz Stockhausen, Morton 
Feldman, Witold Lutoslawski, John Corigliano, Earl Brown sau Franco Evangelisti 
(cu cartea Dal silenzio a un nuovo mondo sonoro, 1957-1977, dar si formatia 
Nuova Consonanza), Cornelius Cardew (cu formatia Scratch Orchestra) si, spre 
exemplu, in unele aspecte pana si Henry Cowell sau Alan Hovhaness (cu o 
descendenta pana la Charles Ives). Sore deosebire de accidentalismul irational 
al lui John Cage, atát muzica stocasticá a lui lannis Xenakis, cát si micropolifoniile 
lui Gvórgv Ligeti ar putea fi vazute mai degraba ca tehnici practicate de cátre un 
singur compozitor. 

37 


Revista MUZICA Nr. 3 / 2023 


romantici (precum Brahms, Bruckner sau Mahler), in esentá este vorba, 
totuși, despre modelul de stil monolit. Este evidentă fidelitatea fata de 
o concepţie tehnică-ideatică asumată pentru întreaga durată a vieţii. In 
acest sens, este normal ca stilul să suporte anumite transformări 
evolutive ca și coeficient conceptual-tehnic al maturizării biologice a 
compozitorului”. 

insă chiar de la începutul secolului XX drept indicator exclusiv al 
evoluției stilistice devine tipologia tehnicii practicate, lăsând în spate 
monovalenta emotivistă si în egală măsură difuză a termenului 
periodizant-estetic, Romantism. Deja creaţia lui Charles Ives prezintă 
modelul multiplicitátii conceptuale care împinge accepţia termenului stil 
înspre o tot mai vizibilă inoperantá. Modelul este preluat de ,gemenii" 
primului modernism muzical conceptualizati ca atare de către Theodor 
Adorno?. Este vorba despre cele cinci stiluri (tehnici/perioade) ale 
vizionarului Schânberg și despre cele trei stiluri (estetici/perioade) ale 
„retrogradului” Stravinski. lar în opoziţie, spre exemplu, cu stilul monolit 
al lui Palestrina sau Bach, al treilea modernism excelează funciarmente 
în fluiditate stilistică, o ultimă acceptie înainte de ieșirea din uz practic a 
acestui cuvânt. 


Compozitorii celui de al treilea modernism doar amplifică modelul 
Stravinski-Schânberg. Spre exemplu, Boulez, Stockhausen, Xenakis și 
Ligeti au în comun un incipient interes pentru tehnica serială, urmând 
faza electronică, pentru ca ulterior fiecare să adopte o direcţie diferită: 
Boulez rămâne fidel ultra-serialismului, Xenakis inventează muzica 
stocastică, iar Ligeti elaborează tehnica micropolifonică. Anume anii 1950 
concentrează, pentru fiecare, alegerea reprezentativă de la care nu va 
devia nici Xenakis, și nici Cage, însă Boulez și Stockhausen (mai 
„omnivori”, cu evidente deviații înspre aleatorism)? vor încerca mai multe 
tehnici, pe când Ligeti va urma propria cale, formulând o proprie estetică 
și reinventându-se continuu și astfel construind un avangardism personal 
(până la și după Le Grand Macabre, 1974-77). 


1 Wilhelm von Lenz, Beethoven et ses trois styles, London: Forgotten Books, 
2018. 

2 Theodor W. Adorno, Philosophie der neuen Musik, Tübingen: Verlag J. C. B. 
Mohr (Paul Siebeck), 1949. 

3 De la Sonata nr. 2 pentru pian (1947-48), Structures (1952) si Le Marteau sans 
Maitre (1953-55), Boulez evolueaza inspre Pli selon Pli (1957-62) si Sonata nr. 3 
pentru pian (1957), douá lucrári cu o evidentá influenta aleatoricá, pentru ca 
deja în Répons (1981) să revină la idea fuziunii între electronic și acustic. La 
rândul lui, Stockhausen parcurge, rând pe rând, următoarele repere: serial 
(Kreuzspiel/1951), electronic (Studie 1/1953 și Studie 11/1954, Kontakte/1958-60 
și Mikrophonie 1/1964), aleatoric (Klavierstück XI/1956, Momente/1962-69) și 
polistilistic (Hymnen/1969). 

Observatie 6.  Extinderea  ofertei conceptuale  slábeste 
considerabil relevanta termenului stil. Similar articulárii unei lucrári 
muzicale prin faze (phase shift) scriiturale, de tempo sau timbrale, nici 
termenul etapă sau perioadă nu mai funcţionează în același fel ca în 
Baroc, Clasicism vienez și Romantism. Cu alte cuvinte, accepţia stilistică 
adoptă ipostaza de simptom stilistic. 


De asemenea, polonezul Henryk Górecki (1933-2010) parcurge un 
traseu componistic cvasi-,,conformist” începând cu Simfonia nr. 1, op. 14 
(1959), o lucrare serială, suferind o despărţire de radicalismul avangardist 
în Simfonia nr. 2, Copernicană, op. 31 (1972), pentru a ajunge la 
minimalism în Simfonia nr. 3, Symfonia piesni Zatosnych, op. 36 (1976). La 
fel se întâmplă și în cazul americanului George Rochberg (1918-2005) cu 
un început explicit ultra-serialist în Simfonia nr. 1 (1948-49) și Simfonia 
nr. 2 (1955/56), până la Contra mortem et tempus (1965, cu o tehnică a 
citatului) și Cvartetul de coarde nr. 3 (1972, cu scriitură neo-tonală și 
expresie de tip neo-romantic), pentru a finaliza cu Simfonia nr. 5 (1986, 
având aluzii stilistice și o dramaturgie non-conflictuală). 

Deloc metaforic, fluiditatea conceptuală expansivă instaurează în 
plan stilistic sincronia unei „mase” conceptuale care prin analogie ar 
putea fi asociată cu o „eterofonie” creativă-artistică în ceea ce privește 
gândirea si practica muzicală. O situaţie spectaculoasă: cumulare 
conceptuală, fluiditate și provizorat stilistice, și până la urmă, dispersie 
ca punct final al celui de al treilea modernism muzical, care, concomitent, 
semnifică atât sfârșitul celei de a treia modernitáti, cât si al șirului celor 
trei modernitáti culturale europene. Este de remarcat suspendarea sau 
epuizarea energiei evolutive ca semn al emergentei postmodernitatii, si, 
respectiv, a postmodernismului muzical. Încheierea unui ciclu cultural 
este evidentă. Însă care au fost premisele? 


Observaţie 7. Răspunsul la această întrebare poate fi rezumat la 
modelul istoric de negociere a conținuturilor muzicii europene de 
tradiţie componistică. In toate cele șase perioade istorice ale evoluţiei 
gândirii muzicale (de la Antichitate și până la Romantism), conținuturile 
ideologice au servit drept pârghie și chiar referință în formularea 
conținuturilor. Astfel, societăţile teocratice ale Antichității, ale Evului 
Mediu și ale Renașterii inclusiv au fost ferm ancorate în sistemul modal 
de organizare sonoră ca sistem cu legături funcționale slabe (referința 
absolută fiind una transcendentală). In perioada Barocului european, 
trecerea de la teocratic la aristocratic determină emergenta sistemului 
tonal-functional (ca replică tehnică a monarhiei — referința absolută de 
această dată laică), iar începând cu 1789 apare conștiința democratică 
(de la Beethoven și Wagner la Mahler), într-o evidentă „încleștare” 
concurentiala cu structurile încă aristocratice (cu o culminatie în 
prăbușirea celor patru imperii europene, la 1918), tendință care 

culmineazá cu dispersarea treptata a organizárii sonore fundate pe 
centricitatea exclusiva a tonicii. Intrarea in perioada haoticului (Bloom) 
sau a extremelor (Hobsbawm) marcheazá formularea atonalitátii ca un 
urmátor sistem de organizare sonora’. 

insă de abia din acest punct al istoriei devine vizibilă 
desincronizarea (de substanţă si de obiect, de mijloace si scopuri) între 
ideologicul comandatar (semnificant) si gândirea muzicală ca 
instrument (semnificat). Emergenta gândirii de tip avangardist si a 
,revolutiei” schónbergiene devine posibilă, astfel, doar pe fondul unei 
inflatii galopante a ideologicului, hiper-ofertant în prima jumătate a 
secolului XX: social-democratie, liberalism, precum si o serie de 
totalitarisme — socialism bolsevic si sovietic, dictaturi militare sud- 
americane, national-socialism german, fascism italian si spaniol, 
comunism-maoist chinez. Gandirea muzicalá isi revendicá o proprie 
capacitate de a-si formula continuturile, cu atát mai mult cu cát 
conceptul muzicii absolute (E. T. A. Hoffmann, R. Schumann si R. 
Wagner) fusese o primá tentativá de a eluda ideologicul fie printr-un 
recurs doctrinar la trecut (Palestrina-Beethoven sau Bach-Beethoven), 
fie printr-o resuscitare a unei mitologii nationale (Wagner), o primá 
„breșă” conceptuală cu scopul de a elimina obedienta și 
desincronizarea. 

Ori, hiper-productia conceptualá avangardistá (sinonimá cu 
inflatia categoriei stil) este doar un efect cumulativ tardiv si astfel o 
consecinta a crizelor in lant din planul ideologiilor europene. Nu 
întâmplător, anume în anii 19507, apare al treilea modernism ca o 
culminatie a tendinței amorsate la început de secol. De asemenea, toate 
cele trei modernisme muzicale s-au desfășurat între limitele celor două 
manifeste ca dovezi ale nevoii de o proprie ideologie: L'arte dei rumori 
(1913) de Russolo și Music as Gradual Process (1968) de Steve Reich. 
Cuvântul-cheie este independenţa. Cel putin pentru al treilea 
modernism muzical. 


Ca și antecesorii săi — Palestrina pentru muzica Renașterii sau Bach 
și Handel pentru muzica Barocului —, și Beethoven a formulat o definiţie 


1 Este de remarcat faptul că în fiecare perioadă istorică, drept „partener” de 
negociere a ideologicului (estetic, social, politic) nu este canonul muzicii 
europene, nici stilul, nici genurile, și nici formele (schemele compoziționale), ci 
sistemele de organizare sonoră, care își asumă funcţia și structura de habitat 
pentru toate celelalte categorii ale gândirii muzicale. 

? După încheierea celui de Al Doilea Război Mondial (suprimarea totalitarismelor 
europene), în câmpul democratiilor euro-americane se instaurează o relativă 
uniformitate instabilă în plan ideologic. Declanșarea Războiului Rece între deja 
foștii aliați victorioși (1946) instaurează, însă, un relativism polemic și chiar 
conflictual, amplificat si prin persistenta ideilor socialiste în rândul elitelor 
occidentale. In tabăra occidentală criza ideologicului culminează cu anul 1968 
prin revoltele studențești de la Paris și în egală măsură în Statele Unite (pe 
fondul Războiului din Vietnam). Același an marchează și criza în tabăra 
socialismului urss-ist — invazia Ungariei în 1956 și a Cehoslovaciei în 1968. 

conceptuala unificatoare nu doar pentru Clasicismul vienez, ci si pentru 
întregul secol al XIX-lea, romantic. Împreună cu E. T. A. Hoffmann, A. B. 
Marx si R. Wagner, si Fr. Liszt urmat J. Brahms si G. Mahler au actionat 
sub „umbrela” definiției beethoveniene. De ce ar sta altfel lucrurile în 
secolul al XX-lea? Cu atât mai mult că urmând inflaţiei ideologicului, și 
concepțiile componistice înaintau înspre o proprie și inevitabilă inflaţie. 
Ceea ce s-a și întâmplat în cadrul celui de al treilea modernism muzical. 
Cu atât mai necesară devenea o explicație doctrinară totalizatoare. 


Conţinutul „cutiei negre” ca legitimare pentru conținuturile 
conceptuale ale ultimului modernism muzical. O trăsătură mai putin 
evidentă a orientărilor din cadrul celui de al treilea modernism muzical 
este caracterul incluziv (în planul mijloacelor) și chiar „acaparator” (în 
planul spaţiului cultural), pe care îl manifestă fiecare dintre concepţiile 
componistice avangardiste‘. Indiferent de premise, această tendinţă este 
evidentă atât prin diversificarea, cât și prin includerea a noi și noi mijloace 
tehnice vizând instaurarea fiecărei concepţii drept referință, doctrină și 
tradiţie. 

Însă, deși eterogene ca tehnică de compoziţie, în ceea ce privește 
efectul sonor real, atât ultra-serialismul cât și muzica stocastică, 
micropolifoniile, aleatorismul sau muzica electronică, tind înspre efectul 
cumulativ al masificdrii sonoritátii prin importanţa pe care o are fiecare 
element al scriiturii. Si chiar în pofida acestei evidente alteritati a 
metodelor de compoziţie, care sunt multe, sincrone și eterogene, fiecare 
tipologie conceptuală se prezintă exclusiv drept una orientată înspre sau 
focalizată pe efectul sonor”. Exemplul ultra-serialismulului este edificator, 
deoarece această orientare care nu a urmărit explicit efectul de masă 
sonoră (deși l-a realizat), a deţinut în cel mai vizibil mod caracterul incluziv 
prin importanţa controlului funcțional (serial) al fiecărui element de 
scriiturá?. 


1 Este vorba despre tendinta de institutionalizare in calitate de orientare 
dominanta si, implicit, traditie. Ca o continuare a disputelor intre Boulez si Cage 
(The Boulez-Cage Correspondence, J. J. Nattiez R. Samuels, eds., Cambridge 
University Press, 1995) despre directiile de evolutie a muzicii noi, ultra- 
serialismul si aleatorismul devin doua referinte componistice majore in spatiul 
nord-american la nivelul anilor 1950 si inceputul anilor 1960. 
2 Si asta într-o explicită antiteză cu muzica orientată către public a perioadelor 
Barocului, Clasicismului vienez și Romantismului. Psihologismul, emotivismul, 
narativismul, poeticitatea și dramaturgismul, toate mijloace extramuzicale și 
toate tributare ideologic, au fost, evident, incluse în consistenţa compoziţiei 
muzicale drept aservite publicului prin concepţia componistică. 
3 |n comparaţie cu hiper-,pedantii" compozitori avangardisti, cu o 
responsabilitate maximă pentru cele mai mici elemente scriiturale (ultra- 

» Teoria ca determinantá a practicii. Atàt pentru ultra-serialism, cát 
si pentru toate celelalte avangardisme de reactie, o teorie unificatoare o 
formulează muzicologul polonez Jozef M. Chominski, care pentru început 
publică în 1956, textul intitulat Z zagadnien techniki kompozytorskiej XX 
wiekul. 

Cu un studiu sistematic ancorat în creaţia lui Chopin (Preludia 
Chopina/1950, Sonaty Chopina/1960 și Chopin/1978-80) și Szymanowski 
(Studia nad tworczoscig Karola Szymanowskiego/Studiul creaţiei lui Karol 
Szymanowski, 1969), Chominski elaborează o monumentală pentalogie 
dedicată formelor muzicale (Formy muzyczne, împreună cu soţia sa 
Krystyna Wilkowska-Chominska, ed. a Il-a, 1974-87), urmărind si trei 
teme de cercetare în domeniul istoriei muzicii: Muzyka polskiego 
Odrodzenia/Muzica Renașterii poloneze (1953), Historia muzyki (în două 
volume, împreună cu soţia, 1989-90), Historia muzyki polskiej (Istoria 
muzicii poloneze, împreună cu soția, 1995-96). 


serialism și micropolifonie), compozitorii Barocului și în special ai Clasicismului 
vienez par a fi fost niște ,indiferenti" prin chiar recursul la formele generale de 
mișcare și la scriitura de tip figurativ-ornamental. Este vorba despre raportul 
unitate de informaţie per unitate de timp, care îi avantajează pe Boulez și Ligeti, 
însă îi dezavantajează într-un mod vizibil pe Haydn și Mozart. După cum observă 
Charles Rosen cu referire la conventionalismul formelor generale de mișcare 
figurativ-ornamentalá în concertele pentru pian K. 450 și, respectiv, K. 595 de 
Mozart: ,... These passages are formed out of the basic elements of tonality: 
placing them well requires a certain mastery, but the invention of material here 
may be said to be almost at the zero degree. It is easy to see how any one of 
these passages may conveniently be replaced by a similar one from another 
work (p. 5/355) si, de asemenea, ca identificare a locului comun cu arbitrarul: 
,the long passages of stuffing in the late eighteenth century simply helped to 
pass the time, to extend the dimensions of the form, to make it more imposing." 
(p. 13/363), in: Charles Rosen, Tradition without Convention: The Impossible 
Nineteenth-Centuri Project; proiectul The Tanner Lectures on Human Values 
(University of Utah, April 11, 2000). Textul este postat pe Internet si poate fi 
descárcat de la adresa: 

https://tannerlectures.utah.edu/ resources/documents/a-to-/r/Rosen 01.pdf 

1 Chomiriski, J., Z zagadnien techniki kompozytorskiej XX wieku [Din problemele 
tehnicii componistice a secolului al XX-lea], în: revista Muzyka, nr. 3/1956, p. 
24—51. In studiul sáu intitulat The Evolution of Jozef Chominski's Theory of 
Sonology: An Assessment, cercetátorul polonez Maciej Golab prezintá cáteva 
etape in evolutia acestei teorii. In nr. 3 al revistei Muzyka (1961, p. 3-10) apare 
textul intitulat Technika sonorystyczna jako przedmiot systematycznego 
szkolenia [Tehnica sonoristicá — obiect de studiu sistematic]. In 1968 vede 
lumina zilei monografia intitulata Muzyka Polski Ludowej [Muzica poporului 
polonez] (Warsovia: 1968, p. 127-71). In final, o ultima forma apare in 
manuscrisul publicat doar partial si intitulat Fundamenta sonologiae/Podstawy 
sonologii muzycznej [1976-78, Fundamentele sonologiei muzicale]. 

42 


Revista MUZICA Nr. 3 / 2023 


Pe fondul acestei laborioase activitáti de cercetare in ambele 
domenii ale muzicologiei — sistematic si istoric —, textul din 1956 se 
prezintá (1) ca o sintezá evaluativa in egala másurá pertinentá si necesará 
in calitatea ei de teorie unificatoare, (2) ca o dovadá a excelentei 
profesionale care îi permite lui Chominski identificarea unei însușiri 
determinante a muzicii avangardiste si (3) ca nevoie a cercetátorului de a 
relationa direct cu procesele evolutive in planul gándirii muzicale de 
actualitate (in opozitie cu sintezele de substantá istoricistá). 

Mai mult, aceasta sinteza teoretica initiazá practic, o adevarata 
renaștere a școlii componistice poloneze. Este un fapt cu atât mai 
spectaculos, cu cât Polonia este o ţară comunizată (după 1945 și după a 
cincea dezmembrare din 1939), încadrată estetic și ideologic în realismul 
socialist, membră a Pactului de la Varșovia, și o societate a cărei cultură 
este suficient de bine închisă în spatele Cortinei de Fier. 

Însă necătând la această situaţie ideologică-politică deloc 
avantajoasă pentru elanuri și mai ales experimente avangardiste, în uz 
intră termenul sonorism, introdus de Jozef Chomińskiź, însă în forma 
evident poloneză a termenului, „sonorystyka”. În termeni proprii, este 
vorba despre ideea și concepţia de sinteză care determină apariția (Noii) 
Scoli poloneze de compoziţie. 


Observaţie 8. Aplicată rolului și funcţiei pe care și l-a reclamat 
sonoristica poloneză, expresia cutie neagră apare ca o sinonimie perfect 
justificată a termenului gap, pe care Zbigniew Granat îl folosește în 
studiul lui (cu sensul de /acuná și decalaj). Din multitudinea acceptiilor 
acestui din urmă cuvânt, cel mai bine se potrivesc spărtură, gaură, 
breșă. Deși, în esenţă, este vorba despre o lacună sau un gol conceptual 
teoretic, pe care Chominski îl completează, redând întregului context 
avangardist coerenţa, integritatea și puterea de articulare în calitate de 
sistem de vase comunicante. Astfel, prin inventarea unui singur termen 

,sonorystyka" —, contextul inflationar prin însăși multitudinea 
alteritátilor conceptuale și aparent centrifug, se relevă drept unul 


1 „Se pare că există o credință acceptată printre muzicologii vorbitori de limbă 
engleză precum că toate ideile importante din muzicologie sunt disponibile fie 
în engleză, fie în germană. Aș dori să sugerez, totuși, că multe concepte 
interesante sunt dezvoltate în afara muzicologiei „mainstream”, dar din cauza 
barierei lingvistice, ele rămân relativ necunoscute lumii occidentale. Sunt multe 
lacune de completat în acest sens, iar completarea uneia dintre ele este scopul 
meu modest în această lucrare. Numele acestui decalaj este „sonoristics”, dar în 
afară de numele său cu sunet englezesc, termenul nu se găsește în niciunul 
dintre dicționarele standard.", în: Zbigniew Granat, Rediscovering "sonoristics": 
A groundbreaking theory from the margins of musicology, în: Zdravko 
Blazekovic, Barbara Dobbs McKenzie (ed.), Music's intellectual history, 
Repertoire International de Litterature Musical, New York, 2009, pp. 821. 

centripet, ,alteritátile" convergând în efortul comun de inventare a 
muzicii noi. 

Intr-adevar, expresia cutie neagrá indica si alteritatea lingvistica 
(limba poloneză), una neprivilegiată (spaţiul culturilor muzicale est- 
europene), și ideologia regimului (socialism, realism socialist și pact 
militar  anti-occidental), toate trei  izolationiste, populiste si 
concentrationale, precum si insolitul termenului „sonorystyka”, de 
negasit (dupa aratá Granat), ,,in niciunul dintre dictionarele standard". 
Insolit, izolationism, populism, alteritate — toti cei patru termeni releva 
însă cu o atât mai mare putere forța concepţiei sonoristice, care dintr-o 
cvadruplă „încătușare” și deloc ostentativ, își asumă într-un mod legitim 
accepţia de „comentariu” unificator și reprezentativ pentru cel de al 
treilea modernism muzical. 


Este convingerea compozitoarei Sofia Gudaidullina că muzica din 
a doua jumătate a secolului XX definește perioada de asimilare a spaţiului 
sonoristic. La această idee aderă si cercetătoarea Svetlana Putilova: ,,... 
sonoristica devine substanţă pentru un «câmp unificat al sonorului»” și 
asta deoarece „în oricare tehnică de compoziţie ar lucra un compozitor, 
gândirea lui într-un fel sau altul va interfera cu fenomenul sonorismului”?. 
Ori, absorbind ideea concepţiei sonoristice, tehnicile avangardiste 
deodată apar într-o cu totul altă lumină: sonorism stocastic/spatial, 
arhitectonic (Xenakis), sonorism micropolifonic/static (Ligeti), sonorism 
ultra-serial/pointilist (Boulez/Stockhausen/Nono/Babbitt), sonorism de 
clustere (Cowell), sonorism electronic (Stockhausen / Ligeti / Boulez / 
Xenakis), sonorism  bruitist (Varèse), sonorism aleatoric (Cage și 
Lutoslawski) sau sonorism dramatic (Penderecki). 


» ,Sonorystyka": repertorii si tipologii. După cum arată Iwona 
Lindstedt in monografia ei^, scoala sonoristicá polonezá se prezinta 
printr-un corp conceptual-repertorial coerent, integru si în egală măsură 
diversificat, în imaginea unei taxonomii complete (urmărind preceptele 
concepţiei formulate de Chominski) si cu lucrări care dincolo de orice 
polemici îi validează potenţialul structural-expresiv drept unul cu valoare 


1 Svetlana Putilova, Conopu3m Kak xyOoxecmeeHHoe AeNeHUe 8 My3blke 
noneckux komno3umopoe 60-70-x 20006 XX eeka [Sonorismul ca fenomen 
artistic în creația compozitorilor polonezi ai anilor 60-70 ai secolului XX], 
rezumat al tezei de doctorat, Moskva: 2011, p. 25. Textul este postat pe Internet 
și poate fi descărcat de la adresa: 
https://new-disser.ru/_avtoreferats/01004966362.pdf 

? Lista repertorială-analitică este preluată din: Iwona Lindstedt, Sonorystyka w 
twórczości kompozytorów polskich XX wieku  [Sonoristica în creația 
compozitorilor polonezi ai secolului XX], Warszawa: Wydawnictwo 
Uniwersytetu Warszawskiego, 2010, Cuprins. 

si energie de instaurare in calitate de conceptie normativá. in capitolul Ill. 
Analizy utworów sonorystycznych (Analiza lucrárilor sonoristice), lista 
lucrărilor reprezentative este subdivizată in două grupuri — (1) lucrări 
sonoristice propriu-zise si (2) lucrări electroacustice?: 


(1) Lucrări propriu-zis sonoristice: 1.1. Krzysztof Penderecki, 
Tren. Ofiarom Hiroszimy (1960), Quartetto per archi nr. 1 (1960), 
Polymorphia (1961), Kanon (1962); 1.2. Henryk Górecki, Scontri, op. 17 
(1960), Genesis I: Elementi per tre archi, op. 19 nr. 1 (1962), Genesis Il, 
op. 19 nr. 2 (1962); 1.3. Wojciech Kilar, Riff (1962), Générique (1963), 
Diphthongos (1963), Springfield Sonnet (1965); 1.4. Kazimierz Serocki, 
Segmenti (1960-61); 1.5. Witold Szalonek, Improvisations sonoristiques 
(1968); 1.6. Bohustaw Schaeffer, Mata Symfonia: , Scultura" (1960) 

(2) Lucrári electroacustice de substanta sonoristica: 2.1. 
Wtodzimierz Kotonski, Etiuda na jedno uderzenie w talerz (1959); 2.2. 
Andrzej Dobrowolski, Passacaglia na 40 z 5 (1959); 2.3. Tomasz Sikorski, 
Echa II (quasi improvisazione) (1961-63). 

Enumerarea de mai sus este, evident, incompletă în virtutea 
interesului analitic focalizat pe anumite aspecte de interes pentru 
cercetátoare. In completare ar putea fi mentionate si alte lucrári 
precum Equivalenze sonore (1959) de  Bogustaw Schaeffer, 
Fluorescences (1962) de Penderecki, Choros I (op. 20, 1964) de Górecki 
si Symphonic Frescoes (1964) de Serocki, dar si Les sons (1965) de 
Witold Szalonek, prima (1966) si a doua (1971), De natura sonoris de 
Penderecki, Spectri sonori (1973) de Marta Ptaszvüska, Poeme 
sonore (1975) de Marek Stachowski si Klangspiel (1967) de Wtodzimierz 
Kotonski. 

Din lista Iwonei Lindstedt lipsesc, de asemenea, nume precum 
Grazvna Bacewicz (Pensieri Notturni/1961, Concertul pentru vioará nr. 
7/1965 si baletul Desire/1967-69) si Witold Lutostawski (partea a Il-a din 
Simfonia nr. 2/1967, Trois poémes d'Henri Michaux/1961-63, Livre pour 
orchestre/1968), douá figuri importante ale muzicii poloneze, care la 
randul lor, au contribuit prin lucrári proprii la evolutia conceptiei 
sonoristice. 


Spre deosebire de conceptia-monolit stocasticá sau, de 
asemenea, -monolit micropolifonicá, sonoristica se dovedeste a fi 
structuratá din mai multe acceptii ca derivate ale principiului de bazá. 
Chiar si departajarea de mai sus in doua grupuri, desi net distincte, 
amestecá intre ele lucrári care nu vor avea aceleasi dominante tehnice si 
asta chiar dacá toate intrá sub ,umbrela" definitiei sonoristice. Ín aceeasi 


1 Această diferenţiere o sustine și cercetătorul israelian Mark Rais în textul 
intitulat CoHopucmuka u anek«mpoakycmuueckaa mMy3bika, cmpykmypa u 
eocnpuamue [Sonoristica și muzica electroacustică: structura și receptarea]. 
Textul este postat pe Internet și poate fi descărcat de la adresa: 
https://e-notabene.ru/phil/article_26574.html 

situatie se afla si orientarea cu titlul generic aleatorism, in interiorul 
cáreia sunt diferentiabile trei acceptii ca forme de derivare procedurala- 
practica de la principiul de baza: aleatorism controlat, semi-controlat si 
necontrolat. Doar în calitate de analogie aici poate servi si trinomia 
atonalism-dodecafonie-serialism, insa tn calitate de forme evolutive ale 
unui principiu originar. 

Tot trei sunt si acceptiile componistice de realizare a principiului 
sonoristic: 

1. sonorismul activ, cu accent pe notatia nedeterminata (grafism), 
pe refuzul total sau partial de a opera cu înălțimi si organizări ritmice, pe 
o puternică infuzie de microcromatisme și, drept consecinţă, pe 
delegarea iniţiativei către interpret. Este evidentă interdependenta între 
importanţa vizualitátii grafice și miza pe aspectul coloristic al sonoritátii. 
Reprezentative în acest sens sunt câteva lucrări: Scontri (Coliziuni, cu o 
tehnică de straturi sonore), op. 17, pentru orchestră și opt grupuri de 
percuție (1960) și seria Genesis I, Elementi, op. 19 (1962, trio de corzi), 
Genesis Il, Canti strumentali, op. 19, pentru 15 interpreti, si Genesis III, 
Monodramma, op. 19, pentru soprană, percutie metalică și șase 
contrabasi (1963) de Gorecki. Mult mai hotărât pe această cale înaintează 
Serocki, spre exemplu, prin Impromptu fantasque (1973, in 20 segmente 
organizate într-o formă tripodică), pentru recordere, mandoline, chitare, 
percuție și pian. 

2. sonorismul moderat sau clasic (cel mai uzitat), poziţionat la 
intersecţia între mijloace tradiţionale și „euristice”, este de remarcat în 
lucrările lui Lutoslawski — Livre pour orchestre (1968) și Les Espaces du 
sommeil, pentru bariton și orchestră (1975) și la Penderecki, în special în 
Pasiunile după Luca (1966), o formă de sinteză între gândirea de tip 
tradițional și cea de tip avangardist; 

3. sonorismul pasiv (sau latent) se dovedește „absorbtiv” față de 
mijloacele tradiționale, conservând, spre exemplu, rolul melodiei și 
recurgând la resursele sistemelor modale și tonal-functionale. Însă este 
evidentă atenţia acordată componentei acustice — la nivel timbral, de 
registru și dinamic. La fel, este de observat apelarea genurilor și formelor 
tradiționale. Lucrarea concertantă Scenes pentru violoncel, harpă și 
orchestră (1977) de Tadeusz Baird excelează prin „personificarea” 
dramaturgică a instrumentelor solistice și recursul la un limbaj cu claritate 
tributară simplităţii sugestive emoţionale. În aceeași estetică a 
simplificării este concepută și Simfonia nr. 3, Symfonia piesni zalosnych, 
op. 36 (1977) de Górecki*. Nu ar fi de exclus de aici creaţia lui Arvo Part 
sau Valentin Silvestrov. 


1 Sistematizarea tipologică este preluată din: Svetlana Putilova, op. cit., p. 5-9. 

» „Sonorystyka”: noua lume a muzicii, noua realitate a sonorului. 

Ideea. Însuşirea determinantă a ideii sonoriste (Chomirnski) se 
relevă prin comparaţie cu ideea analizei reductioniste care vizează 
structurile de profunzime (Schenker), cu teoria lui Hans Mersmann 
referitoare la elementele primare și secundare ale unei lucrări muzicale, 
cu teoria energetică a lui Ernst Kurth sau, după cum arată Zbigniew 
Granat?, si cu ideile lui René Leibowitz si Josef Rufer, susţinători si 
promotori ai dodecafonismului si serialismului schónbergian. Evident, 
toate aceste teorii tin de atitudinea excluzivd, de privilegiere, spre 
exemplu, a anumitor parametri (nucleele tonale, Schenker), elementele 
primare (seria si sirurile de serii) in opozitie cu cele secundare (scriitura, 
dinamica, agogica s.a., Mersmann). Deprivilegiatá este chiar scriitura si 
împreună cu ea sonoritatea reală a lucrării, care este doar un punct de 
pornire în explorarea analitică a „profunzimilor” structurale. Ori, în 
comparaţie cu ideea de totalizare în concepţia ultra-serială, totalizarea 
sonoristică se referă la cu totul altceva. Selectarea si comasarea unui grup 
de parametri determinanti ai sonoritatii sub forma de unităţi seriale 
contravine flagrant cu ideea totalitdtii sonoristice cu referire la 
integralitatea sonică (acustică) a compoziţiei muzicale? exclusiv în forma 
ei interpretată, adică reală. Două abordări și, în consecinţă, două lumi 
complet diferite. 

,Sonorystyka" reclamă o formă insolită a sono-perceptiei si a 
sono-reprezentării (psihologic, fenomene subiective), precum și a sono- 
acusticitátii (ca fenomen obiectiv), ceea ce determină o formă specifică a 
procedurii componistice, duce la apariţia unor forme muzicale unice 
(individuale) și reformulează fundamental arhi-tectonica împreună cu 
metro-tectonica unei lucrări, atât timp cât în calitate de agent tectonic se 
prezintă a fi timbrul. 


» Reformularea  acceptiilor. O simplă comparaţie a ultra- 
serialismului cu sonorismul îl arată pe cel dintâi oprindu-se, totuși, la 
operarea cu inaltimile, precum si limitandu-se la sunetul muzical 
traditional. Parafrazand celebrul titlu al lui Alex Ross, se poate spune cu 
toata convingerea: the rest is sonoristic. Pasind peste pragul in spatele 
căruia rămâne ultra-serialismul, muzica născută din teoria lui Chominski 


1 Zbigniew Granat, op. cit., p. 827. 
? Cu alte cuvinte, în cazul ultra-serialismului este de constatat o desincronizare 
între (1) concepţia intentionalá de organizare a unor unităţi structurale si (2) 
efectul obţinut. In cazul sonoristicii, este vorba, din contră, despre orientarea 
convergentă intentionalá a tuturor elementelor scriiturale înspre obţinerea unei 
forme sonore finale. 

reclama un vocabular componistic ireductibil la oricare alta tehnica, la 
oricare alte structuri, forme si procese. 

Împreună cu bruitismul si ultra-serialismul, scriitura de tip 
sonoristic face parte din subspecia atonalá a tipologiilor sistemelor tonale 
de organizare sonora. Însă în acest caz special, trebuie făcută 
departajarea clară de celelalte trei tipuri învecinate care sunt atonalismul 
propriu-zis, dodecafonia și serialismul. Dacă acestea din urmă operează 
cu înălțimi determinate, în cazul sonorismului este vorba despre operarea 
fie cu diferenţierea în micro-inaltimi, fie cu combinarea înălțimilor 
nediferentiate, ceea ce deja implică timbrul (un parametru difuz în 
comparaţie cu înălțimea), și determină o alteritate funciară a 
sonorismului. Este vorba despre structuri discernabile auditiv în opoziţie 
cu structurile indiscernabile. Această alteritate rezidă în reformularea 
coordonatelor componistice tradiționale (sunet, articulaţie, armonie, 
contrapunct, forme) în clase de obiecte sonoristice: 


(1) sunete singulare, structuri verticale intensive și extensive, 
microintervale, liniște, sunete și zgomote izolate; 

(2) structuri sonore izolate omogene sau „poligene”, clustere, 
structuri izolate orizontale și verticale; 

(3) dominante structurale ale formei, configurații texturale 
multi-sectionale s.a.; 

(4) detalii latente ca accesorii indiscernabile empiric — înălțimi 
particulare, detalii orientate sonor sau zgomote izolate de contextul 
formei”. 


Considerat drept tipologie de scriitură referentialá cu funcţie 
incluzivă, sonorismul se relevă ca invariant (cu referire la efect) și ca 
algoritm (ca procedură focalizată pe obținerea efectului), dar si ca o cheie 
universală de lectură (înțelegere și asimilare). 

În cazul concepţiei sonoristice, răspunsurile clarificatoare 
trebuiesc căutate de această dată la nivelul specific al scriiturii ca formă 
de realizare practică a ambelor tipuri de sisteme de organizare sonoră: 
atât a celui tonal (ca organizare atonală), cât și a celui sintactic (ca 
organizare de substanţă timbrală a scriiturii). 


Observaţie 9. În acest sens pot fi diferenţiate cel puţin șapte 
tipuri de scriitură sonoristică: 

1. monofonică: sub forma unui sunet durabil cu aceeași 
naltime, a cărui elaborare este realizată prin mijloace dinamice sau de 


^ 
I 


1 Maciej Golab, op. cit., p. 11. 

articulare, si de asemenea printr-o linie timbrala particulará, exprimata 
prin glissando monodic, microcromatisme sau expunere ekmelică?; 

2. pointilistă: sub forma de „puncte” sonore (sunete-monade), 
,imprástiate" liber în spaţiul scriiturii și registrului, perceptibile ca 
sunete-culori autonome; 

3. micropolifonică: sub forma de „culoare mobilă/dinamică” sau 
„magmă sonoră”, care apare ca rezultat al „polifoniei inaudibile, ale 
cărei detalii constitutive nu sunt percepute ca separate, deși fiecare 
element al scriiturii este încadrat în caracterul întregii reţele polifonice”. 
Tipuri: imitativ, eterofon, de contrast; 

4. cluster: sub forma de „ciorchini”, sau fâșii, ale căror 
dimensiuni variază de la sonorități din trei sunete până la macro- 
sonorități extinse sau chiar până la cuprinderea întregului registru (al 
orchestrei sau al claviaturii). Tipuri: a. prin constituirea intervalică — 
diatonice, cromatice, pentatonice, microtonale și b. prin grade 
procesuale — statice și mobile; 

5. pluri-stratificată: constituiri masive sub formă de polifonie de 
straturi, contrapunct al blocurilor scriiturale, fiecare fiind diferențiat 
printr-o organizare individuală din punct de vedere al ritmului și 
înălțimilor; 

6. mobilă: sub forma unei poliritmii multifonice (la mai multe 
voci), drept consecință „a  suprapunerii mai multor partide 
instrumentale independente, interpretate rubato”. Ca exemplu poate 
servi grafismul, însoţit de mijloace de articulare netraditionale; 

7. stereofonică: este exprimată prin multidimensionalitatea 
,tesáturii" muzicale, în care pe lângă orizontală și verticală este implicat 
și parametrul de profunzime (diagonala. 


O asemenea panoplie de tipologii scriiturale demonstrează un 
singur lucru: ,sonorystyka" deţine suficiente instrumente, precum și 
tehnici pentru a concura și chiar a înlocui complet bibliotecile de mijloace 
aparținând atât tradiţiei tributare (neo-tonalism și neo-modalism), cât și 
tradiției seriale. Și cu o declaraţie tehnică-estetică fundată pe un principiu 
complet diferit de tot ceea ce fusese practicat anterior. Ori, de aici 
decurge o proprie metodă și tehnică de analiză a unor categorii 
procedural-structurale complet noi, pe care Chominski le definește drept 


1 Prin etimologia antică grecească, termenul ekmelic (de la &«ueAc/ekmelos — 
cu referire la sonoritate neplăcută, dezarticulată) trimite la sunete cu înălțime 
nedeterminată. In muzica avangardistă procedeul ekmelic reprezintă insertia 
intonatiilor nediferentiate ale vorbirii într-un text muzical cu înălțimi 
determinate (Sprechgesang), la care ar adera atât procedeul shout, cât și skate, 
prin recursul la dirty tones. De asemenea, procedeul ekmelic este folosit si în 
tehnica sonoristică. Ca antonim, există termenul emmelic (Euuchea/emmeleia 
— cu referire la sonoritate plăcută, armonioasă) — totalitatea sunetelor potrivite 
pentru muzică, sunete cu înălțime determinată. 
2 Svetlana Putilova, op. cit., p. 3-4. 

un nou domeniu de studiu si îl subdivide în următoarele subdomenii 
constitutive: (1) tehnologia sonorului, (2) rationalizarea timpului, (3) 
formarea structurilor verticale și orizontale, (4) transformarea 
elementelor (ca evoluţie funcţională în interiorul scriiturii) și (5) 
continuitatea formalá!. 


Concluzii istorice-metodologice. În planul gândirii muzicale, 
secolul XX a început prin ascensiunea hotărâtă a atonalismului Noii școli 
vieneze si în concomitentà cu modalismul timbral impresionist. Tonal- 
functionalismul luase sfârșit. Tot asa cum la 1918 ia sfârșit impresionismul 
doctrinar odată cu moartea lui Debussy”. Însă nu dispare definitiv, ci 
continuă, chiar și într-o cavalcadă de concepţii particulare prin Paul 
Dukas, Maurice Ravel, Frederic Delius, Ottorino Respighi, Albert Roussel, 
Isaac Albeniz, Manuel de Falla si Jan Sibelius. Astfel, viitorul muzicii nu 
putea fi decat atonal, dodecafonic si serial. De remarcat este cá ambii 
compozitori, si Debussy (doctrinar), si Schónberg (experimental), recurg 
la ideea culorii (pentru inceput Klangfarben in cazul celui de al doilea), 
fără a o fi imaginat drept un element capabil de reformulări 
fundamentale în planul compoziţiei muzicale (melodie, armonie, 
contrapunct, ritm, orchestrație, formă, proces). 

Prin înrâurirea lui Messiaen intervine o primă „sincopă” a 
reorientării serialismului de la pointilismul webernian înspre o variantă 
neprevăzută (nici măcar de către Schânberg, decedat la 13 iulie 1951) a 
ultra-serialismului doctrinar (,eterofonic") iniţiat și cultivat de către 
Boulez. Viitorul nu putea fi altul decât ultra-serial. O a doua „sincopă” 
intervine, însă, prin relevarea tot mai puternică a opțiunii (asumate 
explicit sau neasumate conceptual de către compozitorii avangardisti) 
pentru timbralitate împreună cu ,deblocarea" scriiturală” și în egală 


1 Explicitarea fiecăruia dintre cele cinci categorii în: Zbigniew Granat, op. cit., p. 
827. 

2 Impres-simbolismul debussian își găsește locul propriu mai degrabă într-un 
paralelism cu postromantismul lui Mahler și, concomitent, cu cel al lui 
Schânberg (tema Pelleas și Melisande), deoarece în paralel cu disoluția 
sistemului tonal-functional prin multi-centricitatea tonală și hipercromatizarea 
postwagneriană, acţiunea impresionismului este una identică, însă orientată în 
direcția disolutiei prin recursul la resursele modalismului. De asemenea, ar fi de 
observat că ideea propriu-zis atonală este asociată de către Schónberg întâi de 
toate cu timbrul. Indeterminarea tonală reclamă și parametrul cu cel mai scăzut 
grad de determinare care este „culoarea” sonoră. 

3 Limitele reale ale rezistenţei la diversitate, dar și capacitatea generatoare de 
noutate ale scriiturii au fost cu adevărat relevate de abia în cadrul celui de al 
treilea modernism și asta în virtutea celei mai slabe determinări pe care o oferea 
parametrul timbru în comparaţie cu parametrii înălțime (în organizările modală, 

măsură formal-procesualá pentru a fi focalizatá pe efectul de masă 
sonorá. 

Directiile concomitente pana la inceputul anilor 1950 converg intr- 
o conceptie de sinteza. Atonalitatea fuzioneaza cu timbralitatea, parca 
reluând în special ,,declaratia” în egală măsură atonald si timbrală a lui 
Schónberg din piesa nr. 3, Farben, din ciclul Fünf Orchesterstücke op. 16 
(1912). lar tandemul timbralitátii și al atonalitátii, marcant pentru muzica 
avangardistă a secolului XX, trebuie înțeles atât ca o genială premonitie 
(initio), cât și ca o determinantă majoră a traseului evolutiv (motus) care 
își găsește forma realizării depline în concepţia sonoristică (terminus) — 
atonalitatea timbral-scriiturală. 

Fără a avea pretenţia de instaurare doctrinară drept conceptie- 
hegemon, dar și fără asumarea ipostazei de avangardism de reacţie, 
sonoristica poloneză, chiar și de după Cortina de Fier (în calitate de 
Răspuns Estic la ultra-serialism), se ipostaziază drept explicaţia 
unificatoare — nucleu în egală măsură epistemologic și hermeneutic — 
pentru întreg câmpul creaţiilor muzicale avangardiste ale anilor 50 ai 
secolului trecut. Geneza şi emergenta gândirii muzicale de tip sonoristic 
nu puteau fi rezumate doar la cazul Chomifiski, autorul teoriei, şi, ulterior, 
la figuri artistice reprezentative precum Serocki, Gorecki şi, respectiv, 
Penderecki. Discursul, adică povestea sonorismului, nu putea căpăta un 
sens suficient printr-o simplă descriere, ci doar ca obiect inclus în mai 
multe fluvii discursive ale altor concepţii şi tipuri de gândire. Este vorba 
astfel, despre diferenţa între două tipuri de abordare — unul excluziv, 
focalizat strict pe descrierea obiectului de studiu (sonorismul polonez, 
eterofonia românească, polistilistica sovietică), şi, în opoziţie, cea 
incluzivă, prin acumularea în jurul temei centrale a unui sistem cât mai 
consistent de referințe asociate în imaginea unui sistem de vase 
comunicante — fie pe orizontala prezentului, fie pe verticala istorică. 
Ambele stări tin de specificul poziționării muzicologice între obiect şi 
context. 

Descrierea excluzivă, a unui obiect izolat — conceptul sonorismului 
şi autorul său, tehnica sonoristică şi practicienii acesteia, poziţionarea 


tonal-functionalá si dodecafonică-serială) și durată (contrapunctul medieval si 
renascentist si în egală măsură opţiunile pentru poli-ritmie si poli-metrie în 
muzica secolului XX). „Metaforicitatea” semantică avansată a timbralitátii a fost 
și cauza pentru care aceasta (ca si în cazul instrumentelor de percuție) a intrat 
în atenţia gândirii componistice de abia după ce resursele oferite de înălțime și 
durată, precum și potenţialul lor conceptual au fost literalmente epuizate. 
Algoritmul determinării absolute a atins asemenea grade de „eroziune”, încât 
pasul următor a fost evident — opţiunea pentru mijloace sonore și organizare 
formal-procesuală cu un grad avansat de indeterminare. 

istorica a fenomenului intr-o cutie temporalá -, tine, evident, de forma 
propedeutică-didactică a unei expuneri informative — o simulare statică 
şi punctuală, intenţionat izolată de multitudinea factorilor suplimentari 
care definesc imaginea unui fenomen implicat şi astfel dinamic. 

A doua, însă, de includere a obiectului angajat în cât mai multe 
istorii, naratiuni şi genealogii, paralele, proxime sau îndepărtate temporal 
şi geografic, animă obiectul ca simulare dinamică. În acest al doilea caz, 
includerea presupune atât (pre)existenta disimulată a viitorului sonorism 
ab ovo - impresionismul, bruitismul, conceptul Klangfarben s.a.! — pe 
intreg traseul de acumulare a premiselor generative, cát si (post)existenta 
acestuia ca principiu deja referential ca o componentă a altor concepţii 
componistice (spre exemplu, componenta sonoristică în muzica 
stocastică a lui Xenakis, în aleatorismul lui Cage şi Lutoslawski sau în 
tehnica micropolifonică a lui Ligeti, spectralismul românesc şi european 
sau muzica electroacustică şi electronică). Cu alte cuvinte, sonorismul 
polonez reprezintă unul dintre scenariile importante în evoluţia gândirii 
muzicale fundate pe timbru, scriitură şi masă sonoră care obturată fiind 
de proeminenta gândirii dodecafonice-seriale doctrinare, îşi găseşte 
expresia de vârf de abia în cadrul istoric al celui de al treilea modernism 
european şi într-o incitantă concomitenta cu noul şi ultimul serialism. 

Într-un al doilea sens, rolul şi funcţia sonorismului în propriul bazin 
stilistic nu sunt reductibile la o singură acceptie (structurală, stilistică, 
istorică, de interacţiune şi înrâurire conceptuală ş.a.), deţinând şi sensul 
(1) de tehnică reprezentativă pentru mai toate concepţiile avangardelor 
de reacţie, (2) de antipol teoretic al concepţiei analitice schenkeriene, (3) 
de antipol conceptual-practic al noului serialism integral, și (4) de o 
posibilă soluţie stilistică pentru ieşirea din ultimul modernism muzical. 

Şi oricât de original, poate insolit, ar apărea întreg contextul 
ultimului modernism avangardist, acesta capătă un sens doar fiind 
încadrat într-o continuitate istorică în calitatea lui de invariant situat în 


1 După cum indică Zbigniew Granat în studiul lui Rediscovering "sonoristics": A 
groundbreaking theory from the margins of musicology, în: Zdravko Blazekovic, 
Barbara Dobbs McKenzie (ed.), Music's intellectual history, Repertoire 
International de Litterature Musical, New York, 2009, pag. 822: "... aspectul 
esential pentru muzica intregului secol XX a fost cáutarea unor noi calitati ale 
sonoritatii, care, dupa transformárile radicale in cadrul sistemului tonal si dupa 
o eventuală prăbuşire a acestuia, au devenit o preocupare crescândă a 
compozitorilor acestui secol. [...] Cele mai evidente etape ale acestui proces, 
reprezentate de către Debussy, principiul Klangfarbenmelodie al lui Schónberg, 
"pointilismul" lui Webern, Messiaen, Stockhausen si Boulez, au arătat într-un 
mod foarte evident că vechile categorii analitice, în special melodia şi armonia, 
nu mai sunt suficiente pentru a descrie noua muzică." 

interiorul unui ansamblu de invarianti (cu tot atátea genealogii si, implicit, 
ecologii) care asigurá atat articularea evolutivá, cat si intelegerea celor 
întâmplate ca fapt cultural incadrabil cu drepturi depline într-o istorie a 
muzicii europene. 

Mai mult, într-un al treilea sens, sonorismul se poziţionează drept 
epicentru de iradiere si legitimare conceptuală nu doar pentru 
avangardismele de reacţie — orientări contestatare şi în acelaşi timp de 
căutare a alternativelor evolutive —, ci 

(5) face corp comun cu alte două orientări muzicale majore — 
polistilistica sovietică si eterofonia românească - ca răspuns estic la 
hegemonia euro-americană a ultra-serialismului și a aleatorismului. 

Dacă în primul caz, sonorismul îndeplineşte funcţia de alimentare, 
suport şi grupare sub umbrela unei explicaţii legitimatoare a tuturor 
avangardismelor într-un corp comun anti-serial, atunci în cel de-al doilea 
caz, el însuşi face corp comun cu celelalte două orientări est-europene în 
calitate de avangardism de rezistenţă într-un context ideologic totalitar. 

În calitate de epicentru de iradiere (blackbox), ideea şi teoria lui 
Józef Chominski permite o extrapolare conceptuală dincolo de limitele 
celui de al treilea modernism, poziţionându-se aproape simetric între 
două determinante: 

(a) a procesului de emergenta si 

(b) o posibilă finalitate în evoluţia parametrului timbral ca factor 
generator de structură si proces. Ca şi concepţie de intrare — input — se 
prezintă impresionismul debussian, însă şi cu o alternativă genealogică 
proprie, una poloneză - creaţia lui Karol Szymanowski (1882-1937), în 
special prin influenţa impresionistă din a doua perioadă de creaţie, cu o 
descendență din romantismul german şi cu o solidă ancorare în creaţia lui 
Chopin (o preocupare majoră si pentru Chominski). Stilul de ieşire — 
output — îl reprezintă concepţia spectralistă, de această dată de 
descendență românească — Corneliu Cezar, Octavian Nemescu, Costin 
Cazaban, Horaţiu Rădulescu, lancu Dumitrescu şi Ana-Maria Avram, 
urmaţi de doi compozitori francezi Tristan Murail şi Gerard Grisey, aici 
aderând și finlandeza Kaija Saariaho. 

Importanţa gândirii muzicale de tip sonoristic rezidă în primul 
rând în ireversibilitatea mutatiilor pe care le-a provocat și care în scurt 
timp au devenit normative. În al doilea rând, conceptul „sonorystyka” 
reformulează nu doar acceptiile orientărilor avangardiste cu care 
coexistă, ci devine vârf de lance al unei genealogii consistente și în același 
timp iradiază înspre viitor această în definitiv nouă percepţie a sonorului. 
Revelator este și faptul că sonorismul produce două „replici” — una de 
reacție precum minimalismul american, a doua, concepţia spectralista, de 
continuitate, ce apare pe teren componistic românesc și francez. lar prin 

teoria pe care a formulat-o in 1956, muzicologul Józef Chominski se 
instaleazá làngá compozitori precum Beethoven, Wagner, Debussy si 
Schonberg, cu toţii nu doar reformatori ai gândirii muzicale, ci si 
producátori ai unor noi stári de identitate a realitátii sonore. 

SUMMARY 


Oleg Garaz 


The third avant-garde modernism (II) 
From randomness to "black box" content 


The second segment of late musical modernism reveals the problem of 
reference in all its sharpness. And it is not the referentiality of anteriority, 
but (self-)edification as reference. Boulez's famous assertions - 
"Schonberg is dead" and especially "Every musician who has not felt the 
necessity of the serial language is USELESS" - produce a spectacular split, 
leading to the emergence of avant-gardism as a reaction to 
institutionalised ultra-serialism. The suspension of procedural control 
and the game of chance, as well as sonic massification, become two 
promising conceptual orientations that propose viable solutions for 
moving forward. The verve and generative flare of the avant-garde 
decade (1950s) seems to emulate the 'golden decade' (1920s) of 
European musical culture. And the context of the Cold War (1946-1991) 
and the 'lron Curtain' makes things even hotter, as the aleatorism 
invented by Schónberg's American pupil (John Cage) practically meets the 
creators of the Polish Chominski's theoretical concept - ,sonorystyka" 
(Serocki, Salonek, Penderecki). And in the end, two orientations will 
become referential for the totally unpredictable end of the last musical 
modernism - American minimalism and - on the other side of the 
"curtain" - Romanian spectralism. Thus ended an evolutionary cycle both 
in terms of the evolution of music and in general of the stylistic evolution 
of Euro-American culture. 

